  Удмуртиысь гурт возёсъя но сиён-юонъя министерстволэн пресс-службаез Анжелика Тихонова корреспондент 2021-тӥ арын, Гуртлэн араз, Удмуртиын «Фермерлэн школаез» («Школа фермера») огъяросси ӵектосэз улонэ пыӵатыны кутскизы. Отын оглом 57 егит фермеръёс тодон-валан люказы. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Ар ӵоже ӵектослэн кык потокез ортчиз – тулыспалысен оштолэзёзь но коньывуонысен толсурозь. Отчы пыриськисьёсты куинь ӧръёсъя дышетӥзы: сыр лэсьтон, сӥльлы пудо вордон но сити-фермерство. Кутскись фермеръёсты Удмуртиысь кивалтэтлэн тӧроезлэн воштӥсез Ольга Абрамова ӟечкылаз. «Тӥ азьын туж секыт ужпум сылэ – ӟечлыко вуз кылдытэм сяна, сое вузаны но табыш поттыны» Ольга Абрамова, Удмуртиысь кивалтэтлэн тӧроезлэн воштӥсез Куинез дышетскисьёс – Наталья Кашникова, Светлана Холмогорова но Роман Кирдянов – устоосыз луизы но Ижкарысь гурт возёсъя академиын ӧнеръя тодон-валанъёсты будэтон программаосъя дунтэк дышетскыны сертификатъёс басьтӥзы. «Фермерлэн школаез» Удмуртиын вуоно арын но ужалоз, дышетскисьёс понна туэ сямен ик дунтэк луоз. Пусъём, ӵектос 2020-тӥ арын куарусёнысен кунысь 50 улосвылъёсын ужаны ни. Тегъёс: Удмуртия гуртвозёс Гуртлэнарез Дышетон фермеръёс  